Broj: 02/4.01-24-011-1052/21

Datum: 06. juli 2021. godine

Na osnovu člana 48. Poslovnika Narodne skupštine Republike Srpske ("Službeni glasnik Republike Srpske", broj 66/20), Radno tijelo Narodne skupštine Republike Srpske koje vrši nadzor nad prikupljanjem i raspodjelom sredstava Fonda solidarnosti za dijagnostiku i liječenje oboljenja, stanja i povreda djece u inostranstvu, podnosi Skupštini sljedeći

***I Z V J E Š T A J***

**o razmatranjuIzvještaja o radu i izvršenju Rebalansa Finansijskog plana - Budžeta JU Fond solidarnosti za dijagnostiku i liječenje oboljenja, stanja i povreda djece u inostranstvu za period 01.01. - 31.12.2020. godine.**

Radno tijelo Narodne skupštine Republike Srpske koje vrši nadzor nad prikupljanjem i raspodjelom sredstava Fonda solidarnosti za dijagnostiku i liječenje oboljenja, stanja i povreda djece u inostranstvu održalo je 06. jula 2021. godine sjednicu na kojoj je razmatralo Izvještaj o radu i izvršenju Rebalansa Finansijskog plana - Budžeta JU Fond solidarnosti za dijagnostiku i liječenje oboljenja, stanja i povreda djece u inostranstvu za period 01. 01. - 31. 12. 2020. godine.

Sjednici su prisustvovali: Nedeljko Glamočak, predsjednik Radnog tijela, Ljubiša Krunić, Gorgana Tešanović i Nevenka Luburić, članovi Radnog tijela.

Odsutani su bili Aleksandar Subotić, Dragan Milošević i Milan Radović, članovi Radnog tijela.

Obrazloženje pomenutog Izvještaja podnijela je Jasminka Vučković, direktor Fonda solidarnosti za dijagnostiku i liječenje oboljenja, stanja i povreda djece u inostranstvu.

Nakon provedene diskusije, Radno tijelo je jednoglasno zauzelo stav da Izvještaj o radu i izvršenju Rebalansa Finansijskog plana - Budžeta JU Fond solidarnosti za dijagnostiku i liječenje oboljenja, stanja i povreda djece u inostranstvu za period 01. 01. - 31. 12. 2020. godine može da se razmatra na Sedamnaestoj redovnoj sjednici Narodne skupštine Republike Srpske.

Na osnovu člana 50. Poslovnika Narodne skupštine Republike Srpske, za izvjestioca je određen predsjednik Radnog tijela.

**PREDSJEDNIK RADNOG TIJELA**

***Nedeljko Glamočak, s.r.***